
Rīgā 2025. gada 22. jūlijā (prot. Nr. 29 41. §)
Grozījumi Ministru kabineta 2019. gada 9. jūlija noteikumos Nr. 309 "Veselības inspekcijas nolikums"
Izdoti saskaņā ar Valsts pārvaldes iekārtas
likuma 16. panta pirmo daļu
· Izdarīt Ministru kabineta 2019. gada 9. jūlija noteikumos Nr. 309 "Veselības inspekcijas nolikums" (Latvijas Vēstnesis, 2019, 139. nr.) šādus grozījumus:
· 1. Izteikt 3.4. apakšpunktu šādā redakcijā:
· "3.4. uzraudzīt medicīniskajām ierīcēm un in vitro diagnostikas medicīniskajām ierīcēm, tai skaitā tām medicīniskajām ierīcēm, kuras ir aprīkotas ar mākslīgā intelekta sistēmu, noteikto prasību ievērošanu;".
· 2. Papildināt ar 3.7.10. apakšpunktu šādā redakcijā:
· "3.7.10. Eiropas Parlamenta un Padomes 2024. gada 13. jūnija Regula Nr. 2024/1689, ar ko nosaka saskaņotas normas mākslīgā intelekta jomā un groza Regulas (EK) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 un (ES) 2019/2144 un Direktīvas 2014/90/ES, (ES) 2016/797 un (ES) 2020/1828."
· 3. Izteikt 4.14. apakšpunktu šādā redakcijā:
· "4.14. kontrolēt medicīnisko ierīču un in vitro diagnostikas medicīnisko ierīču, tai skaitā to medicīnisko ierīču, kuras ir aprīkotas ar mākslīgā intelekta sistēmu, ekspluatāciju ārstniecības iestādēs un tirgū laisto medicīnisko ierīču, tai skaitā to medicīnisko ierīču, kuras ir aprīkotas ar mākslīgā intelekta sistēmu, atbilstību normatīvajiem aktiem;".

